open-index/open-wikipedia-markdown huggingface dataset:
Hell on the Border

***Hell on the Border*** (títol orichinal en anglés, en aragonés ***Infierno en a muga***, estrenada en Aragón con o suyo títol traduciu enta lo castellano como ***Infierno en la frontera***) ye una cinta de l'anyo 2019 de cine estausunidense de cine de western biografico dirichida por Wes Miller seguntes un guión orichinal d'él mesmo, con una banda sonora orichinal de Sid De La Cruz, una dirección de fotografía de Ron Bowjack Bourdeau y Michael Brouphy y una producción cinematografica de DJ Dodd, Curtis Nichouls, Henry Penzi, Carlos Velazquez y Sasha Yelaun ta las productoras *[[Sweet Unknown Studios]]*, *[[Future Proof Films]]* y *[[Wing and a Prayer Pictures]]*. Conta con un elenco formau por David Gyasi, Ron Perlman, Frank Grillo, Zahn McClarnon, Gianni Capaldi, Manu Intiraymi, Ashley Atwood, Jaqueline Fleming, Kerrington Gilbert, Chris Mullinax, Michael Aaron Milligan, Randy Wayne, Marshall R. Teague, David William Arnott, Amber Sweet, Alexander Kane, Nick Loren y Rudy Youngblood, entre d'atros actors.

*Hell on the Border* s'inspira en a vida de Bass Reeves (1838-1910), un afroamericano que estió lo primer "marshall" afroamericano a l'ueste d'o río Mississippi. Conta cómo lo protagonista ye un antigo esclavo que consiguió fuyir d'a esclavitut y agora ye propietario de tierras y, a la vegada, aduyant d'un "marshall" (encara que en realidat ye él qui fa la parte mas important d'o treballo), a on practica las habilidaz ta rastriar que heba aprendiu d'os amerindios (cherokees, creek y seminolas) cuan fuyó d'a esclavitut. O chuez Isaac Parker li yera ufrindo de convertir-se en "marshall" cuan l'atacoron ta matar-lo uns familiars d'hombres que él heba chuzgau y Bass los mata. En estar un d'ellos un blanco, bels racistas quierez chuzgar a Bass, pero lo chuez li ufre alavez que marche a capturar a un perigloso asasino que acaba de ninviar-li la cabeza d'un "marshall" que ha matau, con a estrela d'o suyo cargo en a boca. Denguno no quiere acompanyar-lo, excepto un delincuent que Bass heba capturau como aduyant, a qui lo chuez li ufre de perdonar-lo si consiguen tornar con l'asasino, mesmo que ufre a Bess o cargo de "marshall".

A cinta s'ambienta en Arkansas en 1875, y las suyas escenas se filmoron en Bessemer y McCalla en Alabama.

Ye una cinta que ha recibiu bels premios y nominacions, pero garra d'éls perteneixe a los premios cinematograficos mas conoixius u detacaus.

## Elenco

## Se veiga tamién
* Cine en 2019.
* Cintas de 2019.

## Referencias
Lista de tierratremos en Azerbaichán

A siguient tabla amuestra os **[[tierratremo]]s mas significativos escaicius en [[Azerbaichán]]** u las suyas proximidaz, entendendo como significactivos aquels capables de provocar danyos en haber superau o grau 5 en a escala sismolochica de Richter.

## Referencias
La decente (cinta)

:*Iste articlo ye sobre una cinta de comedia policiaca de cine espanyol de l'anyo 1971; ta atros usos, se veiga *'La decente***,

***La decente*** (títol orichinal en [[Idioma castellano|castellano]], en [[Idioma aragonés|aragonés]] ***A decent**', estrenada en Aragón con o suyo títol orichinal) ye una cinta de cine de comedia policiaca de 1971 de cine espanyol dirichida por José Luis Sáenz de Heredia seguntes un guión adaptau por él mesmo (basau en *[[La decente (obra teatral)|La decente]]*, una obra teatral de Miguel Mihura de l'anyo 1967), con una banda sonora orichinal d'Antón García Abril, una dirección de fotografía de Federico G. Larraya y una producción cinematografica d'Andrés Velasco ta las productoras *[[Hidalgo Producciones Cinematográficas]]* y *[[Filmayer]]*. Fan parte de l'elenco d'actors d'a cinta, entre d'atros, Concha Velasco, Alfredo Landa, José Luis López Vázquez, Fernando Guillén, Josele Román, Julia Caba Alba, Blanca Sendino y Sergio Mendizábal.

*Roberto Clavijo* ye un ornitologo que mientres un viache en avión conoix a *Nuria*, con qui sobreviven dimpués d'un accident. Ista marchaba ta casar-se con un rumano y *Roberto* s'enamora d'ella y li proposa casar-se, pero ella o accepta y fa la suya voda con o rumano. Tanimientres, anyos dimpués aparixe en a casa de *Roberto* y li diz que la suya vida con o rumano no marcha bien y li proposa que mate a su mariu, ixa mesma nueit. *Roberto* li diz que sí, pero bien luego busca una coartada ta si nunca. A lo día siguient, o rumano amanixe muerto, con un golpe en a cabeza que li han dau con un candelón, exactament igual que l'heba proposau a vídua. Un comisario d'a Policía prencipia las investigacions, sin descartar a garra sospeitoso. Poquet a poquet descarta un por un dica plegar en o culpable.

A cinta s'ambienta en a suya epoca actual (1971) en bel lugar indeterminau d'Espanya, y las suyas escenas se filmoron en as ciudaz d'Alicant, Madrit y Toledo, situadas respectivament en o País Valenciano, la Comunidat de Madrit y Castiella-La Mancha, en Espanya.

## Elenco

## Se veiga tamién
* Cine en 1971.
* Cintas de 1971.

## Referencias
The Outpost (cinta de 2019)

:*Iste articlo ye sobre una cinta estausunidense de cine belico de l'anyo 2019; ta atros usos, se veiga *'The Outpost** y **The Outpost (cinta)***.

***The Outpost*** (títol orichinal en [[Idioma anglés|anglés]], en [[Idioma aragonés|aragonés]] ***O puesto d'abanzada**', estrenada en Aragón con o suyo títol orichinal) ye una cinta de cine estausunidense de cine belico de l'anyo 2019 dirichida por Rod Lurie seguntes un guión adaptau por Paul Tamasy y Eric Johnson (basau en *The Outpost: An Untold Story of American Valor*, un libro d'ensayo de Jake Tapper), con una banda sonora orichinal de Larry Groupé, una dirección de fotografía de Lorenzo Senatore, una producción cinematografica de Paul Michael Merryman, Paul Tamasy, Marc Frydman, Jeffrey Greenstein, Jonathan Yunger y Les Weldon ta las productoras *[[Millennium Media]]*, *[[Perfection Hunter]]* y *[[York Films]]* y un elenco composau por Scott Eastwood, Caleb Landry Jones, Orlando Bloom, Jack Kesy, Cory Hardrict, Milo Gibson, Jacob Scipio, Taylor John Smith, Jonathan Yunger, Alexander Arnold, George Arvidson, Will Attenborough, Chris Born, Scott Alda Coffey, Jack DeVos, Sharif Dorani, Jack Kalian, Bobby Lockwood, Kwame Patterson y Alfie Stewart, entre d'atros actors.

A cinta, como s'ha dito, ye basada en *The Outpost: An Untold Story of American Valor*, un libro d'ensayo de Jake Tapper que conta la batalla de Kamdesh, escaicida lo 3 d'octubre de 2019 mientres a Guerra d'Afganistán, cuan un grupo d'alto u baixo 300 talibans atacoron un puesto abanzau de l'exercito estausunidense clamau *Keating* amán d'a ciudat de Kamdesh, en a provincia de Nuristán, con cuantas victimas entre toz dos bandos. Situau en un lugarón perdiu en bel meyo de l'Hindu Kush, as tropas estausunidenses padeixiron ataques terne que terne. A cinta conta la historia d'un grupo formau por 53 soldaus estausunidenses y dos asesos militars letons dende que plegan en o puesto dica la fin d'a batalla.

Asinas, a cinta s'ambienta en a provincia afgana de Nuristán en l'anyo 2019 y las suyas escenas se filmoron en os *[[Nu Boyana Film Studios]]* en Sofiya y en Radomir en a provincia de Pernik en Bulgaria.

Ye una cinta que ha recibiu bels premios y nominacions, pero garra d'istos premios fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2019.
* Cintas de 2019.

## Referencias
Digan lo que digan (cinta)

:*Iste articlo ye sobre una cinta de cine musical dramatica romantica hispano-archentina de l'anyo 1968; ta atros usos, se veiga *'Digan lo que digan***.

***Digan lo que digan*** (títol orichinal en [[Idioma castellano|castellano]], en [[Idioma aragonés|aragonés]] ***Digan o que digan**', estrenada en Aragón con o suyo títol orichinal) ye una cinta de l'anyo 1968 de cine de drama romantico musical coproducida por o cine espanyol y lo cine erchentino, dirichida por Mario Camus seguntes un guión adaptau por Antonio Gala, Miguel Rubio y Horacio Gisado (basau en una historia d'Horacio Guisado), con una banda sonora orichinal d'Antón García Abril (con cancions de Manuel Alejandro), una dirección de fotografía de Juan Julio Baena y una producción cinematografica ta las productoras *[[Argentina Sono Film]]* y *[[Producciones Día]]*. Fan parte de l'elenco d'a cinta, entre d'atros, os actors Raphael, Serena Vergano, Ignacio Quirós, Susana Campos, Darío Vittori, Hernán Guido, Aldo Bigatti, Alicia Duncan, Héctor Biuchet, Ricardo Cánepa, Abel Ferrer, Emilio Losada y Enrique San Miguel.

O chirmano de *Rafael Gandía* marchó dende Espanya enta Archentina ta trobar a fama como compositor. Pero cuan deixan de plegar noticias suyas en a suya casa, *Rafael* marcha como marinero enta Mexico ta trobar-lo y saber qué li ha escaiciu. Cuan plega en a ciudat a on se troba lo suyo chirmano, en a suya busca troba una misteriosa mesacha que li dizz que ye la suya secretaria y que lo suyo chirmano, un eitoso compositor, ye en ixe momento de viache. Pero *Rafael* no sabe que en realidat o suyo chirmano ha fracasau como compositor y malvive treballando en locals de mala escata y que en realidat ixa mesacha ye la suya novia; amás, poquet a poquet *Rafael* s'enamora d'a mesacha, atracción que ye correspondida.

A cinta s'ambienta en a ciudat de Buenos Aires en Archentina en a suya epoca actual (1968) y las suyas escenas se filmoron en ixa mesma ciudat, en as cataractas de l'Iguazú en a provincia de Misiones y en San Carlos de Bariloche en a provincia de Río Negro, todas istas localizacions situadas en Archentina.

## Elenco

## Se veiga tamién
* Cine en 1968.
* Cintas de 1968.

## Referencias
La vida sigue igual (cinta)

:*Iste articlo ye sobre una cinta de cine biografico de romance musical espanyola de 1969; ta atros usos, se veiga *'La vida sigue igual**.

***La vida sigue igual*** (títol orichinal en [[Idioma castellano|castellano]], en [[Idioma aragonés|aragonés]] ***A vida contina igual**', estrenada en [[Aragón]] con o suyo títol orichinal) ye una [[cinta]] de [[cine espanyol]] de l'anyo [[1969]] de [[cine biografico]] [[Cine musical|musical]] [[Cine de romance|romantico]] dirichida por [[Eugenio Martín]] seguntes un [[guión orichinal]] de [[Vicente Coello]], [[Eugenio Martín]], [[Leonardo Martín]] y [[Miguel Rubio]], con una [[banda sonora orichinal]] de [[Waldo de los Ríos]], una [[dirección de fotografía]] de [[Juan Amorós]] y una [[producción cinematografica]] de [[Vicente Coello]] y [[Leonardo Martín]] ta la [[productora cinematografica]] *Star Films S.A.*. Fan parte de l'[[elenco]] d'[[actor]]s d'a cinta, entre d'atros, [[Julio Iglesias]], [[Jean Harrington]], [[Charo López]], [[Micky]], [[Florinda Chico]], [[Mayrata O'Wisiedo]], [[Andrés Pajares]], [[William Layton]], [[Erasmo Pascual]] y [[Inma de Santis]].

A cinta conta en forma cuasi biografica un episodio d'a vida d'o [[cantaire]] [[Julio Iglesias]], cuan con motivo d'una feridura deixó de chugar en o *Real Madrid Club de Fútbol* ta adedicar-se a lo mundo d'a [[Musica]]. En a cinta, *Julio* (lo protagonista se clama tamién igual que lo cantaire) ye amán de chugar con ixe [[equipo de fútbol]] cuan padeixe un [[accident de trafico]] que lo deixa impediu d'as [[garra]]s. Dentra en una [[depresión]] y marcha enta un [[hotel]] en a costa de [[La Manga del Mar Menor]] en [[Cartachena]], en a [[Rechión de Murcia]], ta desapartar-se de tot, y nomás que un amigo sabe a on ye. En ixe hotel conoix a *Luisa*, una polida mesacha que i treballa como [[telefonista]] y que poquet a poquet lo refirma y l'aduya a superar a depresión. En ixe proceso, a mesacha s'enamora tamién a moniquet d'él, y *Julio* tamién s'ènamora d'ella, pero alavez plegan en l'hotel *Tony*, o solo amigo que sabeba a on se trobaba, la suya [[novia]] *María José* y los suyos atros amigos, y li explican que una [[canción]] que él heba composau, *La vida sigue igual*, ha estau seleccionada ta lo [[Festival Internacional d'a Canción de Benidorm]]. *Julio* convida a *Luisa'' a asistir-ie, pero ista finalment decide no ir-ie.

O títol d'a cinta reculle lo títol homonimo d'a canción, con a que Julio Iglesias heba ganau l'anyo anterior a 10<sup>ena</sup> edición d'o Festival Internacional d'a Canción de Benidorm. S'ambienta asinas en 1967 y 1968 en as ciudad de Madrit, Cartachena y Benidorm y las suyas escenas se filmoron en Murcia.

## Elenco

## Se veiga tamién
* Cine en 1969.
* Cintas de 1969.

## Referencias
Dallas (cinta)

:*Iste articlo ye sobre una cinta estausunidense de cine de western de l'anyo 1950; ta atros usos, se veiga *'Dallas (desambigación)***.

***Dallas*** (títol orichinal d'a cinta, estrenada en [[Aragón]] con o títol en [[Idioma castellano|castellano]] de ***Dallas, ciudad fronteriza***, en aragonés ***Dallas, ciudat mugant**') ye una cinta de cine de western de cine estausunidense de l'anyo 1950 dirichida por Stuart Heisler seguntes un guión orichinal de John Twist, con una banda sonora orichinal de Max Steiner, una dirección de fotografía d'Ernest Haller y una producción cinematografica d'Anthony Veiller ta la productora cinematografica *[[Warner Bros.]]*. De l'elenco d'a cinta en fan parte Gary Cooper, Ruth Roman, Steve Cochran, Raymond Massey, Barbara Payton, Leif Erickson, Antonio Moreno, Jerome Cowan y Reed Hadley, entre d'atros actors.

*Blayde "Reb" Hollister* ha combatiu como coronel en a Guerra Civil d'os Estaus Unius en as filas de l'exercito d'os Estaus Confederaus d'America. En rematar a guerra, un grupo d'explotadors nordistas asasinan a su familia en Cheorchia y cuan busca venganza se troba perseguiu por a ley. Tanimientres, troba casualment a *Martin Weatherby*, un "marshall" naixiu de Boston que marcha enta la ciudat de Dallas ta ocupar-ne lo cargo y casar-se con *Tonia Robles*, una polida mesacha a qui heba conoixiu en Boston. Toz dos plegan en l'alcuerdo d'intercambiar-se las suyas personalidaz, en estar *Martin* una persona con bien poca habilidat en l'emplego d'as armas- Cuan plegan en Dallas troban que la ciudat ye baixo la presión d'os *chirmans Marlow*, que son chustament os asasins d'a familia de *Hollister* y que la familia de *Tania*, os *Robles*, son en luita con éls. D'atra man, bien luego *Tania* y *Hollister* prencipian a sentir atracción l'uno por l'atro.

*Dallas* s'ambienta en a ciudat que da lo suyo nombre a la cinta, Dallas en l'estau de Texas, en os anyos 1870, y las suyas escenas se rodoron en o rancho Iverson en Los Angeles y en o rancho Warner en Calabasas (California), amás d'en os *[[Warner Brothers Burbank Studios]]* en Burbank, tamién en California.

## Elenco

## Se veiga tamién
* Cine en 1950.
* Cintas de 1950.

## Referencias
Vercingétorix

:*Iste articlo ye sobre una cinta franco-belga-canadiense de cine de peplum dramatico historico biografico de 2001: ta lo personache protagonista d'a cinta, se veiga *'Vercingetorix***.

***Vercingétorix*** (títol orichinal, estrenada en [[Aragón]] con o títol de ***Druidas**') ye una cinta de cine historico biografico dramatico de peplum de l'anyo 2001, coproducida por o cine francés, o cine belga y lo cine canadiense, dirichida por Jacques Dorfmann seguntes un guión adaptau por Rospo Pallenberg, Norman Spinrad y Jacques Dorfmann (basau en una historia de Jacques Dorfmann y Anne de Leseleuc), con una dirección de fotografía de Stefan Ivanov y Plamen Somov, una banda sonora orichinal de Pierre Charvet y una producción cinematografica de Jacques Dorfmann ta las productoras *[[TF1 International]]*, *[[Eiffel Productions]]*, *[[Transfilm]]*, *[[La Mutualité Française]]* y *[[SMK Limited]]*. Fan parte de l'elenco d'a cinta Christopher Lambert, Klaus Maria Brandauer, Max von Sydow, Inés Sastre, Denis Charvet, Bernard-Pierre Donnadieu, Vincent Moscato, Jean-Pierre Rives, Maria Kavardjikova y Yannis Baraban, entre d'atros actors.

A cinta conta los feitos escaicius mientres a Guerra d'as Galias, centrando-se en a figura de Vercingetorix y la suya relación con Chulio César. Prencipia con a muerte de Celtilo, alto dirichent (puet estar que un vergobret) d'ixe pueblo celta, cremau publicament por órden de César en presencia de su fillo Vercingetorix. Qui aculle en ixe momento a lo choven popillo ye *Rhia*, una druida-guerrera, qui lo educa amostrando-le amás l'emplego d'as armas. Cuan creixe, Vercingetorix busca vengar-se y lo suyo obchectivo ye d'unir a todas as tribus d'a Galia y redotar a la Republica Romana invasora.

A cinta s'ambienta en os anyos 50 aC y en os anyos 40 aC en a Galia, en l'actual Francia, y las suyas escenas se filmoron en Sofiya en Bulgaria.

Ye una cinta que ha recibiu bels premios, pero garra d'éls ye un d'os premios cinematograficos mas conoixius u destacaus. D'atra man, se tracta d'una cinta que no recibió criticas positivasni dende lo punto d'anvista tectico ni de l'interpretaivo, en destacando en ista zaguera versant as criticas a l'actor Christopher Lambert.

## Elenco

## Se veiga tamién
* Cine en 2001.
* Cintas de 2001.

## Referencias
Santa Fe Passage

***Santa Fe Passage*** (títol orichinal en anglés, en aragonés ***Pasache enta Santa Fe***, estrenada en Aragón con o títol de ***Senderos de violencia***) ye una cinta de cine de western de cine estausunidense de l'anyo 1955 dirichida por William Witney seguntes un guión adaptau por Lillie Hayward (basau en una historia de Heck Allen basada a la vegada en o relato *Santa Fe Passage* de Clay Fisher, publicau en 1952). Conta con una banda sonora orichinal de R. Dale Butts, una dirección de fotografía de Bud Thackery y una producción cinematografica de Sidney Picker ta la productora cinematografica *[[Republic Pictures]]*. Fan parte de l'elenco d'actors d'a cinta, entre d'atros, John Payne, Faith Domergue, Rod Cameron, Slim Pickens, Irene Tedrow, George Keymas, Leo Gordon y Anthony Caruso.

*Kirby Randolph* y lo suyo socio *Sam Beekman* conducen una caravana enta l'ueste pero cayen en una trampa de *Satank*, un chefe d'os kiowas. Pensaban que yeran enganyando a lo kiowa fendo-le perder tiempo ta que la caravana marchase luent, pero mientres que perdeban o tiempo con o chefe un grupo de guerrers kiowas atacaba la caravana, matando a tos os suyos miembros. Como consecuencia, *Kirby* pierde de raso la suya reputación y denguno no quiete contrsctar-lo como guía. Tanimientres, finalment *Jess Griswold*, qui amenista imperiosament un guía, los contracta. O suyo primer acto como chefe d'a caravana ye de desichir que marche una anciana india que i viacha, pero la choven que l'acompanya, *Aurelie St. Clair*, fa cara a *Kirby* ta que se quede. Bien luego se conoix que la caravana porta armas enta lo sud destinadas a la suya venda a las autoridaz de Mexico, pero cuan os kiowas conoixen por un traidor que viacha en a caravana lo conteniu d'as caixas que transporta, preparan o suyo ataque. A la vegada, l'antagonismo inicial entre  *Kirby* y *Aurelie* se converte en atracción, dica que lo competidor de *Kirby* por os amors d'a choven *Aurelie* li conta a iste que la mesacha ye mestiza, filla d'una princesa kiowa.

A cinta s'ambienta en Arizona en bel momento indeterminau d'a segunda metat d'o sieglo XIX y las suyas escenas se filmoron en bellas localidaz d'os estaus d'Arizona y Utah.

## Elenco

## Se veiga tamién
* Cine en 1955.
* Cintas de 1955.

## Referencias
100 metros

Por **100 metros** se fa referencia a:

## Cine
* *[[100 metros (cinta)]]*: una cinta de cine espanyol de 2016 dirichida por Marcel Barrena.

## Esportes
Prebas esportivas que se desembolican en recorrindo una distancia de 100 metros:

* 100 metros braza: ye una preba de natación esportiva, mesmo masculina que femenina.
* 100 metros cletas: ye una preba d'atletismo, en ista caso nomás que femanina.
* 100 metros esquena: ye una preba de natación esportiva, mesmo masculina que femenina.
* 100 metros libres: ye una preba de natación esportiva, mesmo masculina que femenina.
* 100 metros lisos: ye una preba d'atletismo, mesmo masculina que femenina.
* 100 metros paixarela: ye una preba de natación esportiva, mesmo masculina que femenina.
Arbeiza

**Arbeiza** (*Arbeitza* en basco) ye un lugar d'a comunidat autonoma de Navarra, en o termin municipal d'Allín, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 190 habitants (2020).

## Cheografía
O lugar d'Arbeiza se troba situau a 455 metros d'altaria sobre lo livel d'a mar.

## Demografía

## Molimentos
* Ilesia de Sant Martín Bispe d'Arbeiza, una ilesia d'orichen medieval muit esviellada mientres os sieglos XVI-XVIII. Adedicada a Sant Martín de Tours, se i conserva una imachen de Nuestra Sinyora d'o Rosario d'o sieglo XIV.
* Ermita de Sant Chuan Baptista d'Arbeiza.
* Dos palacios cabo d'armería.

## Vinclos externos

*  /  Información d'Arbeiza en a web d'o Gubierno de Navarra.
Arguiñano

:*Iste articlo ye sobre un lugar navarro en a merindat d'Estella; ta atros usos, se veiga *'Arguiñano (desambigación)**''.

**Arguiñano*' (*Argiñano* en [[Idioma basco|basco]], *Arguiñano/Argiñano'' oficialment) ye un lugar d'a comunidat autonoma de Navarra, en o termin municipal de Guesálaz, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 35 habitants (2020).

## Cheografía
O lugar d'Aramendía se troba situau a 642 metros d'altaria sobre lo livel d'a mar.

## Demografía

## Molimentos
* Ilesia de Sant Martín d'Arguiñano, una ilesia d'o sieglo XIII adedicada a Sant Martín de Tours y muit esviellada en o sieglo XVI.

## Fiestas patronals
Se celebran o cabo de semana d'o primer domingo d'octubre, en a honor de Nuestra Sinyora d'o Rosario.

## Vinclos externos
The Deadly Companions

***The Deadly Companions*** (títol orichinal en anglés, en aragonés ***Os companyeros mortals***, estrenada en Aragón con o suyo títol traduciu enta lo castellano como ***Compañeros mortales***) ye una cinta de cine estausunidense de cine de western de l'anyo 1961 dirichida por Sam Peckinpah seguntes un guión adaptau por A. S. Fleischman (basau en *The Deadly Companions*, una novela d'A. S. Fleischman), con una banda sonora orichinal de Marlin Skiles, una dirección de fotografía de William H. Clothier y una producción cinematografica de Charles B. Fitzsimons ta la productora cinematografica *[[Carousel Productions]]*. L'elenco d'actors d'a cinta, en os suyos papels prencipals, lo forman Maureen O'Hara, Brian Keith, Steve Cochran, Chill Wills, Strother Martin, Will Wright, Jim O'Hara, Peter O'Crotty, Billy Vaughan y Big John Hamilton, entre d'atros.

*Kit Tilden* ye una vídua, propietaria d'un "saloon" en un lugar de l'ueste d'Estaus Unius, y cuan *Yellowleg*, *Turk* y *Billy* fan un atraco en un banco d'o lugar, lo primero mata accidentalment a su fillo. *Kit*, a qui los suyos vecinos creyen que mai no s'ha casau, decide denterrar o cuerpo de su fillo chunto con su pai. O problema ye que ixe lugar se troba en ixe momento albandonau y en bel meyo de territorio controlau por os apaches, asinas que entre ixo y que no creyen que mai no haiga existiu ixe presunto mariu, denguno no quiere acompanyar´la en ixe perigloso viache. Cuan ye en marcha, troba a la banda d'asaltants, y *Yellowleg*, sentondo-se culpable d'a muerte d'o nino, decide aduyar-la en o viache, encara que ella no quiere, y obliga a los atros miembros d'a banda a marchar con él. *Yellowleg* heba estau sarchento en l'exercito estausunidense mientres a Guerra Civil d'os Estaus Unius, y cuan *Billy*, un pistolero, agrede a *Kit*, lo chita d'o grupo. Bien luego tamién l'albandona *Turk*, que ye un desertor de l'exercito d'os antigos Estaus Confederaus d'America, ta unir-se a *Billy*, pero forzaus por a presencia d'os apaches, siguen os pasos de *Kit* y *Yellowleg* y los troban chusto cuan éls acaban de trobar a tomba d'o mariu de *Kit*, que mientres o viache ha prencipiau a sentir atracción por *Yellowleg*, atracción que ye mutua.

A cinta s'ambienta en Arizona en os anyos 1870 y las suyas escenas se filmoron en Tucson y cuantas atras localidaz en Arizona.

## Elenco

## Se veiga tamién
* Cine en 1961.
* Cintas de 1961.

## Referencias

## Vinclos externos
Convento de Sant Domingo de Zaragoza

O **convento de Sant Domingo** ye un antigo convento dominico d'a ciudat de Zaragoza. O convento de Sant Domingo yera situau en a plaza d'iste nombre de Zaragoza amán d'a puerta de Sancho.

O convento fue fundau por Chaime I y en 1250 ya se treballaba en a ilesia monacal. Estió un conchunto arquitectonico impresionant, y en o suyo refectorio se reunioron en cuantas ocasions as Corz d'Aragón. Hue tasament queda mas que o debantdito refectorio, construyiu en primerías d'o sieglo XIV, y parti d'a ilesia, construyida en o sieglo XVII.

## Descripción
Teneba una sumptuosa ilesia de tres naus y un superbioso retablo mayor executau en marbres y adornau con excelents obras d'escultura d'o mesmo material. Con cuatre columnas doricas en o primer cuerpo y dos en o segundo, quedaba enterament aislau. Lo mandó construyir en Chenova l'arcebispe de Valencia Isidoro d'Aliaga pa o sepulcre d'o suyo chirmán Luis, consellero d'Estau y inquisidor cheneral y habendo-se destinau pa retablo s'aconsiguió un doble obchecto pos a o piet d'o mesmo por a parti d'o coro, que se troba dezaga fue sepultau o inquisidor.

## O convento en l'actualidat
De l'antigo convento nomás se conserva o refectorio, ya que a resta de l'edificio fue destruyiu mientres os seches de Zaragoza en 1809.

O convento s'ha emplegau en diferents epocas como asilo municipal, escuela preparatoria militar, casa d'a ciudat de Zaragoza, museu de Artes Polidas y escuelas municipals u colechio nacional d'ensenyanza cheneral basica.

Desde 1984, estió seu de l'Instituto d'Educación Segundaria "Luis Buñuel". En 2001, se fació una important reforma en o refectorio en a que se repuntó y se desmontoron bels estudiez y columnas de fundición. Actualment ye a seu d'o "Centro de Documentación de l'Augua y o Medio Ambient".

## Referencias

## Bibliografía
*  ''Guía de Zaragoza'', Imp. y lib. de Vicente Andrés, editor, 1860

## Enlaces externos
*
Arizala (Navarra)

:*Iste articlo ye sobre un lugar navarro en a merindat d'Estella; ta atros usos, se veiga *'Arizala**''.

**Arizala*' (*Aritzala* en [[Idioma basco|basco]], *Arizala/Aritzala'' oficialment) ye un lugar d'a comunidat autonoma de Navarra, en o termin municipal de Deyerri (en ye la suya capital), en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 83 habitants (2014).

## Cheografía
O lugar d'Arizala se troba situau a 538 metros d'altaria sobre lo livel d'a mar.

## Demografía

## Molimentos
* Ilesia de Santa Cilia d'Arizala, una ilesia d'o sieglo XIII y esviellada en o sieglo XVII, adedicada a Santa Cilia.
* Ermita de Nuestra Sinyora d'a O d'Arizala.
* Ermita de Sant Martín de Montalbán, en o despblau de Montalbán.

## Vinclos externos
Colechiata de Sant Pero d'Ayerbe

:*Iste articlo tracta sobre l'antiga *'colechiata de Sant Pero d'Ayerbe**, no entivocar-se con l'actual [[ilesia de Sant Pero d'Ayerbe]]''.

A **colechiata de Sant Pero d'Ayerbe''' estió una colechiata, d'a que actualment nomás se conserva a suya torre y que estió situada en a localidat Ayerbe (Plana de Uesca‎, Aragón)

## Historia

En l'anyo 1792, don Pedro Blecua y Paul escribiba:

## Referencias

## Vinclos externos

*  En www.artmedieval.net
The Big Land

***The Big Land*** (títol orichinal en anglés, en aragonés ***A tierra gran***, estrenada en Aragón con o títol en castellano de ***Grandes horizontes***, en aragonés ***Grans horizonts***) ye una cinta de cine estausunidense de cine de western de l'anyo 1957 dirichida por Gordon Douglas seguntes un guión adaptau por David Dortort y Martin Rackin (|basau en una historia de David Dortort basada a la vegada en a novela *Buffalo Grass* de Frank Gruber), con una dirección de fotografía de John F. Seitz, una banda sonora orichinal de David Buttolph y una producción cinematografica de George C. Bertholon y Alan Ladd ta la productora cinematografica *[[Jaguar Productions]]*. L'elenco d'actors d'a cinta el forman, en os suyos papels principals, os actors Alan Ladd, Virginia Mayo, Edmond O'Brien, Anthony Caruso, Julie Bishop, John Qualen, Don Castle, David Ladd, Jack Wrather Jr. y George J. Lewis.

*Chad Morgan* heba estau un oficial de l'exercito d'os Estaus Confederaus d'America y en rematar a Guerra Civil d'os Estaus Unius torna en a suya casa en Texas, a lon troba que los rabanyos de vacumen se malbaratan. Tiene la ideya de reunir un gran rabanyo y marchar enta lo norte, enta Missouri, a on sabe que se venden a buen pre, dica 20 dólars por cada animal. Pwero cuan dimpués d'un largo viache i plegan en o suyo destino, troban que *Brog*, un especulador sin escruplos que ha esfuchiniau a toda la suya competencia y controla como monopolio lo mercau només lis ufre que 1,50 dólars por cabeza. *Chad* se veye obligau a acceptar. Culpando-se por os suyos amigos, se queda en a ciudat, a on salva a *Joe Jagger*, a quien quereban lichar por robar whisky, y con él contina lo suyo camín. En o viache descubre que lo ferrocarril ya plega dica Kansas, que ye muito mas amán que Missouri de Texas, y con *Joe* tienen una ideya: debantarán una ciudat nueva a on i plegará lo ferrocarril, que exportará os cerials de Kansas y lo bestiar de Texas, garantizando asinas movimiento de tres tot l'anyo.

A cinta s'ambienta en finals d'os anyos 1860 en Kansas, Missouri y Texas y las suyas escenas se filmoron en bellas localidaz de California, incluyindo-ie os *[[Warner Brothers Studios]]* en Los Angeles y lo Rancho Warner Bros. en Woodland Hills (Los Angeles, California).

## Elenco

## Se veiga tamién
* Cine en 1957.
* Cintas de 1957.

## Referencias
Seminole (cinta)

:*Iste articlo ye sobre una cinta de western estausunidense de l'anyo 1953; ta atros usos, se veiga *'Seminole***.

***Seminole*** (títol orichinal en [[Idioma anglés|anglés]], en [[Idioma aragonés|aragonés]] ***Seminola**'', enguetada en [[Aragón]] con o títol de **Traición en Fort King*') ye una [[cinta]] de [[cine de western]] de [[cine estausunidense]] de l'anyo [[1953]] dirichida por [[Budd Boetticher]] seguntes un [[guión orichinal]] de [[Charles K. Peck Jr.]], con una [[banda sonora orichinal]] de [[Henry Mancini]] y [[Milton Rosen]], una [[dirección de fotografía]] de [[Russell Metty]] y una [[producción cinematografica]] de [[Howard Christie]] ta la [[productora cinematografica]] *Universal International Pictures*. L'[[elenco]] d'[[actor]]s d'a cinta lo forman, entre d'atros, [[Rock Hudson]], [[Barbara Hale]], [[Anthony Quinn]], [[Richard Carlson]], [[Hugh O'Brian]], [[Russell Johnson]], [[Lee Marvin]], [[Ralph Moody]], [[Fay Roope]], [[James Best]] y [[John Daheim]].

*Lance Caldwell* ye un [[tenient]] de l'[[exercito estausunidense]] a qui son chuzgando en un [[chudicio militar]] en [[Fort King]] ([[Florida]]) en [[1835]], acusau de matar a un [[sentinela]]. En a suya defensa, lo tenient conta los feitos escaicius, explicando cómo él heba plegau en o fuerte destinau, trobando-se con que qui lo manaba yera lo [[comandant]] *Harlan Degan*, masiau estricto y deleroso por obtener un ascenso que creye tener mereixiu. Con o suyo comportamiento, lo comandant fa periglar o fráchil equilibrio d'a paz con os indios [[seminolas]], estando amás o suyo chefe un amigo d'o *tenient Caldwell'' y que no tiene garra deseyo d'una guerra. Sindembargo, lo comandant ordena un ataque enta lo campamento indio en trescruzando las paúls que remata con una redota estausunidense, morindo toz os soldaus menos o comandant y un sarchento, que consiguen fuyir, y lo tenient, que caye presonero y ye cudiau por os indios. Lo comandant fa una oferta de paz que lo chefe seminola accepta, pero cuan plega en o fuerte ta las conversacions, lo comandant ordena que l'engarcholen y alavez un indio que considera que lo chefe yera masiau débil dentra en o fuerte matando a lo sentinela y asasina a lo chefe. Sindembargo, lo tenient no tien garra preba d'istas afirmacions.

A cinta s'ambienta en Florida en l'anyo 1835 mientres as Guerras Seminolas y las suyas escenas se filmoron en o Parque Nacional d'os Everglades de Florida.

## Elenco

## Se veiga tamién
* Cine en 1953.
* Cintas de 1953.

## Referencias
Goldfinger (cinta)

:*Iste articlo ye sobre una cinta de cine d'espionache anglo-estausunidense de 1964; ta atros usos, se veiga *'Goldfinger***. 

***Goldfinger*** (títol orichinal, estrenada en [[Aragón]] con o títol de ***James Bond contra Goldfinger**') ye una cinta de cine d'espionache de l'anyo 1964 coproducida por o cine estausunidense y lo cine britanico dirichida por Guy Hamilton seguntes un guión adaptau por Richard Maibaum y Paul Dehn (basau en *[[Goldfinger (novela)|Goldfinger]]*, una novela publicada por Ian Fleming l'anyo 1959), con una banda sonora orichinal de John Barry, una dirección de fotografía de Ted Moore y una producción cinematografica de Harry Saltzman y Albert R. Broccoli ta la productora cinematografica *[[Eon Productions]]*. Conta con un elenco d'actors, en os suyos papels principals, formau por Sean Connery, Honor Blackman, Gert Fröbe, Shirley Eaton, Tania Mallet, Harold Sakata, Bernard Lee, Martin Benson, Cec Linder, Austin Willis, Lois Maxwell y Bill Nagy.

*Auric Goldfinger* ye un traficant d'oro que ha planificau atacar o Deposito de Metals Preciosos d'os Estaus Unius en Fort Knox (Kentucky) contaminando-lo ta que no se i pueda dentrar y asinas puye espectacularment a valura d'os suyos propios stocks d'oro. *James Bod* ha estau treballando ta destruyir un laboratorio clandestino de drogas y agora li encomanan vichilar a *Goldfinger* en Miami. En primeras, evita que time a un chugador de cartas, pero dimpués l'ataca l'esbirro de *Golfindger*, que asasina a una muller que treballaba ta él pero que ha colaborau con *Bond*. Finalment, *Goldfinger* fa una alianza con a Mafia (encara que dimpués mata a los mafiosos) y con o Gubierno de China. *Bond* ha d'esbaratar toz ixos plans.

A cinta s'ambienta en a suya epoca actual (1964) en America d'o Sud, Miami (Florida) y Fort Knox (Kentucky) en Estaus Unius y en Suiza y las suyas escenas se filmoron en os *[[Pinewood Studios]]* en Buckinghamshire, en localidaz de Surrey y Hertfordshire y en Londres en o Reino Uniu, en Fort Knox, Louisville y bella atra localidat en Kentucky y en Miami y bella atra localidat en Florida en os Estaus Unius y en Andermatt en o cantón d'Uri en Suiza.

Ye una cinta con cuantos premios y nominacions recibidas, en podendo-se destacar un Premio Oscar en a suya 37<sup>ena</sup> edición (convertendo-se en a primer cinta de *James Bond* en recibir-ne uno) y una atra nominación en os Premios BAFTA en a suya 18<sup>ena</sup> edición.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos

*  ''Goldfinger'' en a pachina web d'a *[[Metro-Goldwin-Meyer]]*.
Trespass (cinta de 2011)

:*Iste articlo ye sobre una cinta d'intriga policiaca estausunidense de l'anyo 2011; ta atros usos, se veiga *'Trespass** y **Trespass (cinta)***.

***Trespass*** (títol orichinal en [[Idioma anglés|anglés]], en [[Idioma aragonés|aragonés]] ***Pecau***, estrenada en [[Aragón]] con o títol en [[Idioma castellano|castellano]] de ***Bajo amenaza***, en aragonés ***Baixo menaza**') ye una cinta de cine d'intriga policiaca de l'anyo 2011 coproducida por o cine estausunidense y lo cine bulgaro dirichida por Joel Schumacher seguntes un guión orichinal de Karl Gajdusek, con una dirección de fotografía d'Andrzej Bartkowiak, una producción cinematografica de Rene Besson, Irwin Winkler y David Winkler ta las productoras *[[Saturn Films]]* y *[[Nu Image]]* y un elenco formau, entre d'atros actors, por Nicolas Cage, Nicole Kidman, Ben Mendelsohn, Cam Gigandet, Liana Liberato, Jordana Spiro, Dash Mihok, Emily Meade, Nico Tortorella, Terry Milam, Brandon Belknap y Tina Parker.

A familia *Miller* vive en una luxosa mansión en Shreveport, en Loisiana. Bel día se troban secuestraus por una banda de ladrón disvrazaus de policías. A banda la forman o suyo chefe, *Elias*, a suya novia *Petal*, o suyo chirmano menor *Jonah* y un corputo clamau *Ty*. Os ladrons pensaban trobar una gran cantidat de diners, pero bien luego se conoix que la familia se troba en creba. Mesmo un collar de diamats que leva la duenya resulta estar una copia sin garra valura. Poquet a poquet se conoix que *Jonah* ye qui heba proposau l'obchectivo y que *Elias* y *Petal* heban estau victimas d'un robo de 180.000 dólars en drogas que transportaban, y fan o robo ta saldar a deuda que ixo ha chenerau con a Mafia. Aparentment, *Jonah* heba teniu una aventura con a *sinyora Miller* y todo lo plan ye preparau ta marchar con a muller y los diners d'o mariu. Tanimientres, bien luego se conoix que no tot o que hebamos soposau dica l'inte ye verdat.

A cinta s'ambienta en a suya epoca actual (2011) en a ciudat de Shreveport, en Loisiana, y las suyas escenas se filmoron en os *[[Millennium Studios]]* en ixa mesma ciudat.

A cinta nomás recibió que dos nominacions a los Premios Razzie.

## Elenco

## Se veiga tamién
* Cine en 2011.
* Cintas de 2011.

## Referencias
Snake Eyes (cinta de 1998)

:*Iste articlo ye sobre una cinta de cine d'intriga policiaca estausunidense de l'anyo 1998; ta atros usos, se veiga *'Snake Eyes** y **Snake Eyes (cinta)***.

***Snake Eyes*** (títol orichinal en [[Idioma anglés|anglés]], en [[Idioma aragonés|aragonés]] ***Uellos de sirpient***, estrenada en [[Aragón]] con o suyo títol traduciu enta lo [[Idioma castellano|castellano]] como ***Ojos de serpiente**') ye una cinta de cine d'intriga policiaca de l'anyo 1998 de cine estausunidense dirichida por Brian De Palma seguntes un guión adaptau por David Koepp (basau en una historia de Brian De Palma y David Koepp), con una banda sonora orichinal de Ryuichi Sakamoto, una dirección de fotografía de Stephen H. Burum y una producción cinematografica de Brian De Palma ta la productora cinematografica *[[DeBart Productions]]* y que conta con un elenco d'o cual en fan parte os actors Nicolas Cage, Gary Sinise, Carla Gugino, John Heard, Stan Shaw, Kevin Dunn, Michael Rispoli, Joel Fabiani, Luis Guzmán, David Anthony Higgins, Mike Starr, Peter McRobbie, Tamara Tunie, Chip Zien, Alain Goulem, Jayne Heitmeyer, Chip Chuipka, Éric Hoziel, Mark Camacho y Adam Flores, en os suyos papels principals.

*Rick Santoro* ye un policía d'Atlantic City que se troba veyendo un combat de boxeyo entre lo campión d'os pesos pesaus *Lincoln Tyler* y l'aspirant *José Pacífico Ruiz*. Entre los asistents, troba a lo suyo antigo amigo *Kevin Dunne*, comandant en a *[[U.S. Navy]]*, que fa d'escolta de *Charles Kirkland*, secretario de Defensa d'os Estaus Unius en o Departamento d'Esfensa d'os Estaus Unius. En escomencipiar o primer "round" d'o combat, *Kevin* s'embabuquia con una mesacha rusia que albandona lo suyo puesto y que bien luego ocupa *Julia Costello*, una roya con trache de satén de color blanca. De rapiconte, *Ruiz* noquia a *Tyler* s'escuitan disparos que fieren mortalment a lo secretario d'estau y liucherament a la misteriosa roya, que pierde la suya peluca amostrando la suya color fosca natural. *Kevin* mata a lo francotirador y bien luego ordena que zarren o polisportivo ta que denguno no pueda marchar. Dimpués *Rick* escomencipia la suya investigación, conchuntament con *Kevin*.

A cinta s'ambienta en o suyo momento actual (1998) en a ciudat d'Atlantic City en Nueva Jersey y la suyas escenas se filmoron en Mont-reyal en Quebec (Canadá) y en Atlantic City en Nueva Jersey (Estaus Unius).

Se tracta d'una cinta que ha recibiu bels premios y nominacions, encara que garra d'istos premios no correspon a los premios cinematograficos mas destacaus.

## Elenco

## Se veiga tamién
* Cine en 1998.
* Cintas de 1998.

## Referencias
Stalag 17

***Stalag 17*** (títol orichinal, estrenada en Aragón con o títol en castellano de ***Traidor en el infierno***, en aragonés ***Traidor en l'infierno***) ye una cinta de cine belico de garcholas (ambientada en un "stalag" u campo de presoneros de guerra d'o Tercer Reich mientres a Segunda Guerra Mundial) dirichida por Billy Wilder seguntes un guión adaptau por Edwin Blum y lo mesmo Billy Wilder
(basau en *Stalag 17*, una obra de 1951 de Donald Bevan y Edmund Trzcinski), con una banda sonora orichinal de Franz Waxman, una dirección de fotografía de Ernest Laszlo y una producción cinematografica tamién de Billy Wilder ta la productora cinematografica *[[Paramount Pictures]]*. L'elenco d'a cinta el fotman, entre d'atros actors, William Holden, Don Taylor, Otto Preminger, Robert Strauss, Harvey Lembeck, Richard Erdman, Peter Graves, Neville Brand, Michael Moore, Sig Ruman, Peter Baldwin, Robinson Stone, Robert Shawley, William Pierson, Jay Lawrence y Erwin Kalser.

O *Stalag 17* ye un "stalag" u campo de presoneros de guerra d'o Tercer Reich mientres a Segunda Guerra Mundial dirichiu por l'oberst *von Scherbach* y que aculle a 630 pilotos d'aviación, toz con o grau militar de sarchento. En aviento de 1944 s'organiza la fuga de dos d'os presoneros pero son asasinaus a tiros por os soldaus alemans, que los yeran asperando. Os presoneros sospeitan que un d'éls ye un traidor que ha informau a los alemans. *JJ Sefton* ye un presonero que toz conoixen que tien tractos con os alemans, con qui intercambia productos y favors, y toz unanimement sospeitan d'él. Alavez plega en o campo un nuevo presonero, o *[[tenient]] Dunbar*, qui se troba asignau temporalment antis d'estar destinau en un campo ta oficials. *Dunbar* conta que en o ferrocarril que lo tranportaba hebe feito un acto de sabotache en provocar un incendio y asinas fació esclatar un tren que transportaba municions. Casualment *Dunbar*, que ye de familia cabalera, conoixeba a *Sefton* d'antis y la relación entre éls no yera buena. Cuan os alemans acusan de sabotiador a *Dunbar* y amás troban a radio clandestina que teneban os presoneros, toz acusan a *Sefton* y l'abatanan de firme. Bien luego *Sefton* descubre qui ye lo verdadero traidor, pero no en tien garra preba.

A cinta s'ambienta en l'actual Alemanya en os anyos 1944 y 1945 y las suyas escenas se filmoron en Los Angeles en California (incluyindo-ie os *[[Paramount Studios]]*).

Se tracta d'una cinta con bels premios y nominacions, en destacando un Premio Oscar a lo Millor Actor y dos nominacions (Millor Director y Millor Actor Segundario) en a suya 26<sup>ena</sup> edición.

## Elenco

## Se veiga tamién
* Cine en 1951.
* Cintas de 1951.

## Referencias
Rooster Cogburn (cinta)

:*Iste articlo ye sobre una cinta de cine de western estausunidense de l'anyo 1975; ta atros usos, se veiga *'Rooster Cogburn***.

***Rooster Cogburn*** (títol orichinal, estrenada en [[Aragón]] con o títol en [[Idioma castellano|castellano]] de ***El rifle y la Biblia***, en [[Idioma aragonés|aragonés]] ***O rifle y la Biblia**') ye una cinta de cine de western de cine estausunidense de l'anyo 1975 dirichida por Stuart Millar seguntes un guión adaptau por Martha Hyer (basau en *[[Rooster Cogburn (personache)|Rooster Cogburn]]*, un personache creyau ta las suyas novelas por Charles Portis), con una banda sonora orichinal de Laurence Rosenthal, una dirección de fotografía de Harry Stradling, Jr. y una producción cinematografica de Hal B. Wallis ta la productora cinematografica *[[Hal Wallis Productions]]*. Conta con un elenco d'actors formau por John Wayne, Katharine Hepburn, Anthony Zerbe, Richard Jordan, John McIntire, Richard Romancito, Paul Koslo, Jack Colvin, Jon Lormer, Lane Smith, Tommy Lee, Warren Vanders y Strother Martin, entre d'atros.

*[[Rooster Cogburn (personache)|Reuben J. "Rooster" Cogburn]]* ye un "marshal" de Fort Smith (Arkansas) a qui lo *[[chuez]] Parker* li da palleta en estar masiau gran, en ir de contino fizau y en considerar que masiau a sobén mueren os delincuents qe heba de detener. Tanimientres, bien luego plega la noticia de que *Hawk*, un perigloso ladrón de bancos, y la suya banda, han robau un cargamento de nitroglicerina ta fer-lo servir en bel ataque important en cualsiquier atro banco, y lo chuez decide ninviar dezaga d'éls a *Cogburn*. Cuan iste los persigue, troba que haatacau una misión de relichiosos en territorio indio, en asasinando a lo mosén y a muitos indios. *Cogburn* se veye obligau a continar a persecución chunto con a filla d'o mosén, *Eula Goodnight* y *Wolf*, un choven indio que ha quedau popiello como consecuencia de l'ataque d'os bandius.

A cinta s'ambienta a finals d'o sieglo XIX en Fort Smith y atros lugars d'Arkansas y las suyas escenas se filmoron en Rogue River y bellas atras localizacions en Oregón y en os *[[Universal Studios]]* en Universal City en California.

## Elenco

## Se veiga tamién
* Cine en 1975.
* Cintas de 1975.

## Referencias

## Vinclos externos
True Crime (cinta de 1999)

:*Iste articlo ye sobre una cinta estausunidense de l'anyo 1999 de cine d'intriga; ta atros usos, se veiga *'True Crime** y **True Crime (cinta)***.

***True Crime*** (títol orichinal en [[Idioma anglés|anglés]], en [[Idioma aragonés|aragonés]] ***Crimen verdadero***, estrenada en [[Aragón]] con o títol en [[Idioma castellano|castellano]] d***'Ejecución inminente***, en aragonés ***Execución imminent**') ye una cinta de cine d'intriga de cine estausunidense de l'anyo 1999 dirichida por Clint Eastwood seguntes un guión adaptau por Larry Gross, Paul Brickman y Stephen Schiff (basau en *True Crime*, una novela d'Andrew Klavan), con una banda sonora orichinal de Lennie Niehaus, una dirección de fotografía de Jack N. Green y una producción cinematografica de Clint Eastwood, Richard D. Zanuck y Lili Fini Zanuck ta las productoras *[[Malpaso Productions]]* y *[[The Zanuck Company]]*. Conta con un elenco d'o cual en fan parte, entre d'atros actors, Clint Eastwood, Isaiah Washington, Denis Leary, Laila Robins, LisaGay Hamilton, James Woods, Bernard Hill, Diane Venora, Francesca Eastwood, Marissa Ribisi, Michael McKean, Mary McCormack, Michael Jeter, Hattie Winston, Penny Bae Bridges, Frances Fisher, Lucy Liu, Jack Kehler y Colman Domingo.

*Steve Everett* ye un periodista con dos problemas: l'alcoholismo y las mullers. D'o primer problema se ye recuperando d'a suya adicción, pero contina adedicau a las mullers, agora a la esposa d'o director d'o diario a on i treballa. Una nueit li tira pedretas a *Michelle Ziegler*, una d'as suyas companyeras de treballo, que li diz que yetreballando en a historia d'un asasinato prou mediatico pero que ella no veye masiau claro. Cuan a mesacha marcha enta la suya casa, muere en un accident de trafico y lo encomanan a *Steve* de continar con l'arriclo que ella heba de fer en cubrindo a execusión d'o reo. Pero *Steve* remera ixo que *Michelle* li heba comentau y prencipia a suya propia investigación sobre lo caso, confirmando-se las sospeitas de *Michelle* de que bellas cosas no encaixan.

A cinta s'ambienta en a suya epoca actual (1999) en Oakland en California y las suyas escenas se filmoron en mayo y chunio de 1998 en ixa mesma ciudat d'Oakland, amás d'atras localidaz mas en ixe mesmo estau.

Ye una cinta que ha recibiu bella nominación a bel premio, pero garra d'istas nominacions fa parte d'un premio cinematografico destacau.

## Elenco

## Se veiga tamién
* Cine en 1999.
* Cintas de 1999.

## Referencias
Villamartín de Campos

**Villamartín de Campos** ye un municipio espanyol d'a comunidat autonoma de Castiella y Leyón que se troba en a provincia de Palencia. A suya población ye de 181 habitants (2021) en una superficie de 35,82&nbsp;km² con una densidat de población de 5 hab/km².

## Referencias